Z A P I S N I K
18. sjednice Vijeća Gradske četvrti Brezovica, 
održane 27. listopada 2022. u sjedištu Gradske četvrti Brezovica,
 Brezovička cesta 100, s početkom u 17,00 sati.


Nazočni članovi Vijeća Gradske četvrti Brezovica: 
Tomislav Cavrić, Ivan Pucko, Zdravko Harmicar, Zlatko Katulić, Ivica Kovačić, Ivica Mavračić, Marina Pucević, Srećko Tatar i Nenad Žugaj.

Nenazočni članovi Vijeća Gradske četvrti Brezovica:
Irena Borovina i Vladimir Iviček.

Nazočni djelatnici Gradskog ureda za mjesnu samoupravu, civilnu zaštitu i sigurnost:
Milan Kulaš, voditelj Područnog odsjeka Brezovica (Novi Zagreb), Petar Vukelić.

Sjednicu otvara Tomislav Cavrić, predsjednik Vijeća Gradske četvrti Brezovica i pozdravlja sve nazočne. Ispričao se zbog izmjene termina sjednice, no do prethodno najavljenog termina nisu mu stigli troškovnici Zagrebačkih cesta i Zrinjevca.
Konstatira da sjednici nazoči većina članova Vijeća (9) te da su stečeni uvjeti za raspravu i pravovaljano odlučivanje. Prije utvrđivanja dnevnog reda, predsjednik otvara raspravu o zapisniku 17. sjednice. S obzirom na to da nema primjedaba na zapisnik, predsjednik predlaže usvajanje zapisnika. Vijeće je jednoglasno (9 „za“) usvojilo zapisnik 17. sjednice.
Predsjednik konstatira da su članovi Vijeća primili prijedlog dnevnog reda i materijale. Pita ima li prijedloga za dopunu. Ivica Kovačić predlaže da dnevni red nadopuni točkom Prijedlog zaključka o prijedlogu dopune Fonda imena iz kojeg se imenuju javne površine na području Grada Zagreba. Navedenim zaključkom predložio bi da se Fond imena nadopuni nazivom Djece stradalnika Domovinskog rata u spomen na 402 djece koja su tragično poginula u Domovinskom ratu. Tomislav Cavrić predlaže da se glasuje o prijedlogu nadopune dnevnog reda. Vijeće jednoglasno (9 „za“) prihvaća točku nadopune dnevnog reda. Tomislav Cavrić otvara raspravu o redoslijedu dnevnog reda i predlaže da se točka Prijedlog zaključka o prijedlogu dopune Fonda imena iz kojeg se imenuju javne površine na području Grada Zagreba stavi na deseto mjesto, a da se točka Pitanja, prijedlozi i obavijesti pomakne za jedno mjesto u redoslijedu i bude zadnja točka dnevnog reda. Vijeće je jednoglasno (9 „za“) prihvatilo izmijenjeni redoslijed dnevnog reda. Tomislav Cavrić izmijenjeni prijedlog dnevnog reda daje na glasovanje, Vijeće je jednoglasno (9 „za“) usvojilo 

DNEVNI RED :

1. Prijedlog pravila Gradske četvrti Brezovica
2. Prijedlog poslovnika o radu Vijeća Gradske četvrti Brezovica
3. Prijedlog zaključka o izmjeni Financijskog plana Gradske četvrti Brezovica za 2022.
4. Prijedlog zaključka o izmjeni Plana komunalnih aktivnosti Gradske četvrti Brezovica u 2022.
5. Prijedlog programa održavanja komunalne infrastrukture na području Gradske četvrti Brezovica u 2023.
6. Prijedlog zaključka o davanju mišljenja na Prijedlog programa građenja komunalne infrastrukture na području Grada Zagreba u 2023.
7. Prijedlog zaključka o davanju mišljenja na Prijedlog programa održavanja javnih prometnih površina, građevina i uređaja javne namjene javne rasvjete te izvanrednog održavanja nerazvrstanih cesta na području Grada Zagreba u 2023.
8. Prijedlog zaključka o prijedlogu izmjene trase prometovanja i novih autobusnih stajališta autobusne linije 164 Savski most-Horvati
9. Prijedlog zaključka o prijedlogu za uvrštenje asfaltiranja cesta u Prijedlog Programa asfaltiranja nerazvrstanih cesta I. reda u 2023.
10. Prijedlog zaključka o prijedlogu dopune Fonda imena iz kojeg se imenuju javne površine na području Grada Zagreba
11. Pitanja, prijedlozi i obavijesti
Hodogram-Svi sveti

Ad 1) Prijedlog pravila Gradske četvrti Brezovica

Tomislav Cavrić obrazlaže Prijedlog Pravila Gradske četvrti Brezovica.
S obzirom na to da nema rasprave, Tomislav Cavrić daje na glasovanje Prijedlog Pravila Gradske četvrti Brezovica.
Vijeće je jednoglasno (9 „za“) donijelo

PRAVILA
Gradske četvrti Brezovica

(Pravila Gradske četvrti Brezovica se prilaže ovom zapisniku i njegov su sastavni dio.)

Ad 2) Prijedlog poslovnika o radu Vijeća Gradske četvrti Brezovica

Tomislav Cavrić obrazlaže Prijedlog Poslovnika o radu Vijeća Gradske četvrti Brezovica.
S obzirom na to da nema rasprave, Tomislav Cavrić daje na glasovanje Prijedlog Poslovnika o radu Vijeća Gradske četvrti Brezovica.
Vijeće je jednoglasno (9 „za“) donijelo

POSLOVNIK
o radu Vijeća Gradske četvrti Brezovica

(Poslovnik o radu Vijeća Gradske četvrti Brezovica prilaže se ovom zapisniku i njegov je sastavni dio.)

Ad 3) Prijedlog zaključka o izmjeni Financijskog plana Gradske četvrti Brezovica za 2022.

Tomislav Cavrić obrazlaže Prijedlog zaključka. S obzirom na to da nema rasprave, Tomislav Cavrić daje na glasovanje Prijedlog zaključka.
Vijeće je jednoglasno (9 „za“) donijelo

ZAKLJUČAK O IZMJENI FINANCIJSKOG PLANA
Gradske četvrti Brezovica za 2022.

(Zaključak se prilaže ovom zapisniku i njegov je sastavni dio.)
Ad 4) Prijedlog zaključka o izmjeni Plana komunalnih aktivnosti Gradske četvrti Brezovica u 2022.

Tomislav Cavrić obrazlaže Prijedlog zaključka.
U raspravi sudjelovali: Zlatko Katulić, Ivica Mavračić, Zdravko Harmicar, Marina Pucević, Srećko Tatar i Tomislav Cavrić.
Tomislav Cavrić daje na glasovanje Prijedlog zaključka.
Vijeće je jednoglasno (9 „za“) donijelo

ZAKLJUČAK
o izmjeni Plana komunalnih aktivnosti Gradske četvrti Brezovica u 2022.

(Zaključak se prilaže ovom zapisniku i njegov je sastavni dio.)

Ad 5) Prijedlog programa održavanja komunalne infrastrukture na području Gradske četvrti Brezovica u 2023.

Tomislav Cavrić obrazlaže Prijedlog Programa održavanja komunalne infrastrukture na području Gradske četvrti Brezovica u 2023.
U raspravi sudjelovali: Zlatko Katulić i Tomislav Cavrić.
Tomislav Cavrić daje na glasovanje Prijedlog zaključka.
Vijeće je većinom glasova (6 „za“, 2 “protiv“ i 1 „suzdržan“) donijelo

PRIJEDLOG PROGRAMA
održavanja komunalne infrastrukture
na području Gradske četvrti Brezovica u 2023.

(Program održavanja komunalne infrastrukture na području Gradske četvrti Brezovica u 2023. prilaže se ovom zapisniku i njegov je sastavni dio.)

Ad 6) Prijedlog zaključka o davanju mišljenja na Prijedlog programa građenja komunalne infrastrukture na području Grada Zagreba u 2023.
Tomislav Cavrić obrazlaže Prijedlog zaključka. 
U raspravi sudjelovali: Ivan Pucko, Zlatko Katulić, Marina Pucević i Tomislav Cavrić. Tomislav Cavrić daje na glasovanje Prijedlog zaključka.
Vijeće je jednoglasno (9 „za“) donijelo

ZAKLJUČAK
o davanju mišljenja na Prijedlog programa građenja komunalne infrastrukture na području Grada Zagreba u 2023.

 
1. Na zamolbu Gradskog ureda za obnovu, izgradnju, prostorno uređenje, graditeljstvo, komunalne poslove i promet, Vijeće Gradske četvrti Brezovica razmotrilo je Prijedlog programa građenja komunalne infrastrukture na području Grada Zagreba u 2023.

1. Vijeće je suglasno s Prijedlogom programa građenja komunalne infrastrukture na području Grada Zagreba u 2023.

3. Ovaj se zaključak dostavlja Gradskom uredu za obnovu, izgradnju, prostorno uređenje, graditeljstvo, komunalne poslove i promet.
      
Ad 7) Prijedlog zaključka o davanju mišljenja na Prijedlog programa održavanja javnih prometnih površina, građevina i uređaja javne namjene javne rasvjete te izvanrednog održavanja nerazvrstanih cesta na području Grada Zagreba u 2023.
Tomislav Cavrić obrazlaže Prijedlog zaključka. S obzirom na to da nema rasprave, Tomislav Cavrić daje na glasovanje Prijedlog zaključka.
Vijeće je jednoglasno (9 „za“) donijelo

ZAKLJUČAK
o davanju mišljenja na Prijedlog programa održavanja javnih prometnih površina, građevina i uređaja javne namjene javne rasvjete te izvanrednog održavanja nerazvrstanih cesta na području Grada Zagreba u 2023.


1. Na zamolbu Gradskog ureda za obnovu, izgradnju, prostorno uređenje, graditeljstvo,
komunalne poslove i promet, Vijeće Gradske četvrti Brezovica razmotrilo je Prijedlog programa održavanja javnih prometnih površina, građevina i uređaja javne namjene javne rasvjete te izvanrednog održavanja nerazvrstanih cesta na području Grada Zagreba u 2023.
               
2.   Vijeće je suglasno s Prijedlogom programa održavanja javnih prometnih površina,  
      građevina i uređaja javne namjene javne rasvjete te izvanrednog održavanja 
      nerazvrstanih cesta na području Grada Zagreba u 2023.
                   
3. Ovaj se zaključak dostavlja Gradskom uredu za obnovu, izgradnju, prostorno uređenje, graditeljstvo, komunalne poslove i promet.

Ad 8) Prijedlog zaključka o prijedlogu izmjene trase prometovanja i novih autobusnih stajališta autobusne linije 164 Savski most-Horvati

	Zlatko Katulić obrazlaže Prijedlog zaključka.
U raspravi sudjelovali: Zlatko Katulić, Marina Pucević i Tomislav Cavrić.
Tomislav Cavrić daje na glasovanje Prijedlog zaključka.
Vijeće je jednoglasno (9 „za“) donijelo

ZAKLJUČAK 
                    o prijedlogu izmjene trase prometovanja i novih autobusnih stajališta
                                                autobusne linije 164 Savski most-Horvati 
           


 
1. Vijeće je razmotrilo trasu prometovanja autobusne linije 164 Savski most-Horvati.

2.   Vijeće predlaže sljedeće:
     - da autobusna linija 164 Savski most-Horvati izmjeni trasu prometovanja na način da 
       prometuje Jadranskom avenijom do Lučkog, a ne Karlovačkom cestom kroz naselje Blato. 
     - da se na autobusnoj liniji 164 Savski most-Horvati uspostave 3 nova autobusna stajališta,  
       i to na postojećim autobusnim stajalištima kod Studentskog doma Stjepan Radić, kod 
       pothodnika Jadranske avenije u naselju Lanište te na Karlovačkoj cesti kod raskrižja sa 
       Školskom ulicom u naselju Rakov Potok.

    3. Ovaj se zaključak dostavlja Gradskom uredu za obnovu, izgradnju, prostorno uređenje,  
        graditeljstvo, komunalne poslove i promet, Sektoru za promet, te  Zagrebačkom  
        električnom tramvaju.

Ad 9) Prijedlog zaključka o prijedlogu za uvrštenje asfaltiranja cesta u Prijedlog Programa asfaltiranja nerazvrstanih cesta I. reda u 2023.

	Tomislav Cavrić obrazlaže Prijedlog zaključka. S obzirom na to da nema rasprave, Tomislav Cavrić daje na glasovanje Prijedlog zaključka.
Vijeće je jednoglasno (9 „za“) donijelo

ZAKLJUČAK
o prijedlogu za uvrštenje asfaltiranja Hudobičke ulice u Prijedlog Programa asfaltiranja nerazvrstanih cesta I. reda u 2023.

1. Vijeće je razmotrilo potrebu asfaltiranja nerazvrstanih cesta I. reda na području Gradske četvrti Brezovica. 

2. Vijeće predlaže da se u Prijedlog Programa asfaltiranja nerazvrstanih cesta I. reda u 2023. uvrsti asfaltiranje kolnika Hudobičke ulice. 

3. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost.

Ad 10) Prijedlog zaključka o prijedlogu dopune Fonda imena iz kojeg se imenuju javne površine na području Grada Zagreba

	Ivica Kovačić obrazlaže Prijedlog zaključka. S obzirom na to da nema rasprave, Tomislav Cavrić daje na glasovanje Prijedlog zaključka.
Vijeće je jednoglasno (9 „za“) donijelo

Z A K L J U Č A K
    o prijedlogu dopune Fonda imena iz kojeg se imenuju javne površine na području 
                                                               Grada Zagreba


1.	Vijeće predlaže da se Fond imena iz kojeg se imenuju javne površine na području Grada Zagreba dopuni sljedećim imenom:

Djeca stradalnici Domovinskog rata 


2.	Ovaj zaključak dostavlja se Odboru za imenovanje naselja, ulica i trgova Gradske skupštine Grada Zagreba i Gradskom uredu za mjesnu samoupravu, civilnu zaštitu i sigurnost.

Ad 11) Pitanja, prijedlozi i obavijesti

          Predsjednik Vijeća obavještava članove Vijeća o polaganju vijenaca i paljenju svijeća kod spomenika i spomen obilježja braniteljima Domovinskog rata i borcima NOB-a s područja Gradske četvrti Brezovica. Zamolio je da članovi Vijeća, ukoliko su u mogućnosti, prisustvuju polaganju vijenaca te da se za iduću godinu razmotri interes zajednice i građana za obilježavanja blagdana Svih Svetih na ovakav način. Članovi Vijeća Ivan Pucko, Ivica Mavračić, Srećko Tatar, Marina Pucević i Tomislav Cavrić razgovarali su o mogućnosti narudžbe plastičnog cvijeća, previsokoj cijeni aranžmana i terminu polaganja vijenca koji bi odgovarao što većem broju članova Vijeća.

/ Sjednicu je napustio Nenad Žugaj u 18,00 sati./

[bookmark: _GoBack]	Zdravko Harmicar obavijestio je prisutne da su predstavnici građanske inicijative protiv gradnje svinjogojske farme upoznali predsjednika Gradske Skupštine Grada Zagreba g. Joška Klisovića s problematikom zbog koje se bune građani Brezovice. Na istom sastanku gospodinu Jošku Klisoviću uručena je dokumentacija koji su članovi građanske inicijative protiv gradnje svinjogojske farme pripremili. Joško Klisović rekao je članovima građanske inicijative da će dobiti pisani odgovor od njega kada pregleda svu dokumentaciju koja mu je dana.
	Povela se kratka rasprava o mogućnosti sprječavanja izgradnje svinjogojske farme u Kupinečkom Kraljevcu u kojoj su sudjelovali Ivica Kovačić, Srećko Tatar, Zlatko Katulić, Zdravko Harmicar i Tomislav Cavrić. Tomislav Cavrić rekao je kako postoji neformalna radna skupina u koju se mogu uključiti svi članovi Vijeća zainteresirani za ovu temu.

/ Sjednicu je napustio Ivan Pucko u 18,15 sati. /
Zdravko Harmicar rekao je kako ima informaciju da se za iduću godinu planira izgradnja dvorane u Horvatima kod Osnovne škole Stjepana Bencekovića. Zlatko Katulić rekao je kako je bio organiziran sastanak zamjenika gradonačelnika s projektantom i referenticom koja postupa po predmetu ishođenja građevinske dozvole. U roku od dva tjedna od sastanka projektant mora napraviti ispravak u dokumentaciji, a referentica će po primitku ispravljene dokumentacije staviti istu na e-Savjetovanje. Ukoliko neće biti žalbi, dozvola će biti pravomoćna. 
Milan Kulaš zamolio je da se informacija prenese i predsjedniku Vijeća Mjesnog odbora Horvati.
Tomislav Cavrić rekao je kako je dobio informaciju da će se izgradnja vode i kanalizacije u Kupinečkom Kraljevcu, Havidić Selu, Gornjim Trpucima i Donjem Dragonošcu vjerojatno uvrstiti u program Voda u svakom kućanstvu.
Zdravko Harmicar pitao je što je s gradnjom dječjeg vrtića u Odranskom Obrežu.
Tomislav Cavrić odgovorio je kako je prošli tjedan bio organiziran sastanak vezano uz izgradnju područnog objekta dječjeg vrtića u Odranskom Obrežu. Na sastanku na kojem su sudjelovali predstavnici Gradskog ureda za obrazovanje, sport i mlade i Gradskog ureda za upravljanje imovinom i stanovanje definirana je alternativna lokacija za skladišni prostor trgovine Trgostil. Trenutačno, nelegalni dio objekta (skladište) koji se još nije srušio ne utječe na dinamiku izvođenja radova gradnje.
Ivica Mavračić i Zdravko Harmicar zamolili su da se za iduću sjednicu pripremi prijedlog zaključka vezano uz potrebu nove katastarske izmjere K.O. Horvati.
Tomislav Cavrić zahvaljuje članovima na radu te zaključuje 18. sjednicu Vijeća Gradske četvrti Brezovica.

          Dovršeno u 18,30 sati.
            Zapisnik izradio:
             Petar Vukelić

   KLASA: 024-08/22-002/270                                                                                                                     
   URBROJ: 251-13-11-8/002-22-2
   Brezovica, 27. listopada 2022.
                                                                                                           Predsjednik
                                                                                                    Vijeća Gradske četvrti
                                                                                                              Brezovica

                                                                                       Tomislav Cavrić, mag.ing.el.techn.inf.
